《四失诗和徐文长韵 其二 失画》
明代·陈子升

摩诘无端认画师，禅心真在辋川时。自馀平远转相袭，何代推迁能久垂。

盘礴人应歌薤露，名山僧每蜕茶毗。只今飘泊萧然矣，禁得狂风四壁吹。

作者简介：（1614—1673）明末清初广东南海人，字乔生。陈子壮弟。明诸生。南明永历时任兵科右给事中，广东陷落后，流亡山泽间。工诗善琴。有《中洲草堂遗集》。